Folketing
2013-05-29

og de 150.000 private arbejdspladser, som vækstplanen bidrager med. Lige nu kan vi i hvert fald konstatere, også på debatten, at der er meget, meget stor forskel på oppositionspartiernes tilgang til helt grundlæggende politikområder, både når det gælder udviklingen af fremtidens velfærdssamfund, og i særdeleshed når det gælder viljen til reformer. Det forekommer faktisk ret uklart, om der vitterlig er fælles fodslag om at fortsætte ud af reformsporet, hvis flertallet skulle skifte. Hvis flertallet skulle skifte efter næste valg, kan man tilsvarende frygte for, at Danmark igen får en fin, lille statsminister, men uden mod og parlamentarisk opbakning til at gennemføre den ambitiøse reformkurs. Den her regering tillader sig at skue ud i verden. Vi er altså ikke bange for at gøre Danmark attraktivt for andre end danskere. Derfor vil vi have flere internationale skoler, også folkeskoler, fordi dygtige udlændinge, der vil arbejde i Danmark, også skal have mulighed for at have deres børn i en international skole. Og vi er ikke bange for, at vi bliver mindre danske af at anerkende andre nationaliteter.